Ozodbek Nazarbekovga qovun otayotgan vazir, Parijdagi harbiy parad, namoyish etilgan Zolushka tuflisi. 14-iyul suratlari

14-iyul kuni olingan sara suratlarni taqdim etamiz.

 Kubada davom etayotgan hukumatga qarshi norozilik namoyishlarida xorijdagi boshqa kubaliklar ham faol ishtirok etmoqda. Suratda: Kuba inqilobi rahbarlaridan biri Che Gevara suratini ushlab turgan Braziliyada yashovchi kubalik ayol.

 O‘zbekiston madaniyat vaziri Ozodbek Nazarbekovga qovunni otib uzatayotgan Turkiya tashqi ishlar vaziri Mevlut Chavusho‘g‘li. Turkiya vaziri O‘zbekistonga tashrifini Farg‘onadan boshladi.

 Parijda Bastiliya egallanishi kuni nishonlandi. Milliy bayram sifatida qayd etilgan kunda harbiy parad bo‘lib o‘tdi. 2020-yilda bu kun koronavirus pandemiyasi sabab nishonlanmagan edi.
 Buyuk Fransuz inqilobining boshlanishi. 14-iyul Bastiliya qulagan kun

 Tungi Toshkent. O‘tgan haftada kuzatilgan jaziramadan so‘ng bu hafta nisbatan mo‘tadil ob-havo bilan boshlandi. Toshkent shahri va viloyatida 15-iyul kuni yomg‘ir yog‘ishi kutilmoqda.
 “O‘zgidromet” hafta davomida qanday ob-havo bo‘lishini ma’lum qildi

 Rimdagi Mikelanjeloning Villa Farnezina va Farneze o‘rtasida ko‘prik qurish loyihasini yodga soladigan installyatsiya. Loyiha hech qachon amalga oshirilmagan.

 Toshkent viloyati Bo‘stonliq tumani Beldorsoy dam olish maskani yaqinidan ko‘rinib turgan manzara.

 Kalkuttada mobil ilova orqali taksilarga buyurtma berishga bo‘lgan talabning ortishi sababli Hindistonda “yo‘llarning qirollari” deb nomlangan sariq rangli avtoulovlar shahar ko‘chalarida yo‘q bo‘lib ketishi mumkin.
 O‘zbekistonda taksichilik bilan shug‘ullanuvchi jismoniy shaxslar har oy 150 ming so‘m soliq to‘laydi

 Namangan viloyatining Kosonsoy tumanida FVV, Milliy gvardiya, ichki ishlar xodimlari va ko‘ngillilar 13-iyul kuni sel oqizib ketgan 7 yashar Muhammadyusuf Rustamovni qidirmoqda. Kosonsoy tumaniga sel yopirilishi oqibatida jami 8 kishi halok bo‘lgan. Ularning 7 nafari ayollar, bir nafari o‘g‘il bola bo‘lib, eng kattasi 48, eng kichigi esa 6 yoshda bo‘lgan.
 Farg‘ona vodiysining tog‘li hududlarida sel kelishi xavfi saqlanib qoladi

 Germaniyaning Xagen shahrida bir nechta avtomobil suv toshqini oqibatida yo‘lga tiqilib qoldi. Oqibatda shahar o‘t o‘chiruvchilari haydovchilarni qutqarishga majbur bo‘ldi.

 Tog‘lar fonidagi Amirsoy dam olish maskaniga olib boruvchi yo‘l. Bo‘stonliq tumani.

 Yevropada kuzatilayotgan jazirama oqibatida Ispaniyaning Barselona provinsiyasidagi o‘rmonlarda yong‘in sodir bo‘lmoqda.

 Bastiliya egallangan kun munosabati bilan Fransiya poytaxtida bo‘lib o‘tgan harbiy parad davomida otdan yiqilib tushgan harbiylar.

 “Zolushka” deb nomlangan oynali poyafzallar Isroilning Xolon shahridagi Dizayn muzeyida namoyish etildi.
 Zolushkalarning hayotdagi prototiplari: Hayotda haqiqiy shahzodalarni uchratgan oddiy ayollar (foto)

 Gaiti prezidenti o‘ldirilgandan keyin Port-o-Prensda norozilik namoyishlari bo‘lib o‘tmoqda. Hukumat AQShdan harbiy yordam so‘ragan.
 Gaiti prezidentining o‘ldirilishini tashkillashtirishda gumonlanib, bir kishi qo‘lga olindi

 Londonda joylashgan Westminster Abbey’da vaksina olish uchun navbatda turgan odamlar.
 Delta-shtamm 111 ta mamlakatda aniqlandi, Rossiyada o‘smirlarni emlash sentabrda boshlanadi. Koronaxabarlar

 Britaniyaning Baz shahrida Frankenshteyn personajiga bag‘ishlangan interaktiv muzey ochildi.

 Rim Papasi Fransisk iyul oyi boshida operatsiya qilinganidan so‘ng Rimdagi Gemelli kasalxonasini tark etmoqda.

 Fransiyada Tour de France velopoyagalarining o‘n yettinchi bosqichi bo‘lib o‘tmoqda.

 Kashmirning Hindiston nazorati ostidagi qismida joylashgan Pulvama shahrida isyonchilarning boshpanasi deb gumon qilinib, buzib tashlangan uy yonida yig‘layotgan uy bekasi.

 Britaniyaning Dansteybl shahri hayvonot bog‘idagi keksa turdoshlari orasida o‘tirgan, yangi tuxumdan chiqqan flamingo. Ushbu flamingoning tengdoshlari omon qolishi uchun bir oy mobaynida inkubatorda saqlandi.

 Manchester shahrida Italiyaga qarshi Yevro—2020 final uchrashuvida penaltilar seriyasida gol ura olmagan Angliya terma jamoasi futbolchilari — Markus Reshford, Jeydon Sancho va Bukayo Sakaga tasalli berish uchun o‘rnatilgan banner.
 Yevro va Kopa g‘oliblari o‘rtasida “chempionlar dueli”, o‘z nomini o‘zgartirgan “Buxoro” hamda “Real”dagi yangi mojaro. Eng so‘nggi sport yangiliklari

 Parijda bo‘lib o‘tgan harbiy paradda ishtirok etgan o‘t o‘chiruvchilar. Fransiyada Buyuk fransuz inqilobi boshlanishiga turtki bo‘lgan voqea — Bastiliya egallangan kun sharafiga bayram uyushtirildi.
Avvalgi kunlarning fotogalereyalari: